SET ปิดเช้าเด้ง 9 จุด ตามตปท. หลังดาวโจนส์พุ่ง 370 จุด รับสถานการณ์สหรัฐฯชัตดาวน์คลี่คลาย
SET ปิดเช้าเด้ง 9 จุด ตามตปท. หลังดาวโจนส์พุ่ง 370 จุด รับสถานการณ์สหรัฐฯชัตดาวน์คลี่คลาย โดยดัชนีปิดตลาดเช้านี้ที่ระดับ 1,651.37 จุด เพิ่มขึ้น 8.88 จุด หรือ 0.54% มูลค่าการซื้อขาย 2.1 หมื่นล้านบาท
13 ก.พ. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,651.37 จุด เพิ่มขึ้น 8.88 จุด หรือ 0.54% มูลค่าการซื้อขาย 2.1 หมื่นล้านบาท ขณะที่ดัชนีอุตสาหกรรมดาวโจนส์ เมื่อคืนนี้ (12 ก.พ.62) ปิดที่ระดับ 25,425.76 จุด ปรับตัวเพิ่มขึ้น 372.65 จุด หรือ 1.49%
10 หุ้นดันดัชนีเช้านี้

ด้าน นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต เปิดเผยว่า ตลาดหุ้นไทยเช้านี้ปรับตัวขึ้นตามตลาดต่างประเทศ โดยตลาดหุ้นในภูมิภาคเอเชียเช้านี้เคลื่อนไหวในแดนบวก แต่ยังบวกได้น้อยกว่าดาวโจนส์ที่ขึ้นกว่า 1% ขานรับประเด็นการชัตดาวน์ในสหรัฐฯที่คลี่คลาย และหากมีความคืบหน้าเจรจาการค้าก็อาจทำให้เลื่อนกำหนดเส้นตายสำหรับการบรรลุข้อตกลงทางการค้าระหว่างสหรัฐและจีนที่กำหนดไว้ในวันที่ 1 มี.ค.ออกไปได้ อย่างไรก็ดียังต้องติดตามพัฒนาการทางการเมืองในประเทศ
สำหรับแนวโน้มการลงทุนในช่วงบ่ายนี้ นายอดิศักดิ์ กล่าวว่า อยากให้วอลุ่มเทรดวันนี้เกินระดับ 50,000 ล้านบาท ถ้าทำได้โมเมนตัมตลาดฯมีโอกาสไปต่อ พร้อมให้แนวรับ 1,638 จุด ส่วนแนวต้าน 1,662 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
EA     มูลค่าการซื้อขาย  1,655.33 ล้านบาท ปิดที่  51.00 บาท  เพิ่มขึ้น 1.75 บาท
PTTEP  มูลค่าการซื้อขาย  1,032.87 ล้านบาท ปิดที่ 123.50 บาท  เพิ่มขึ้น 2.00 บาท
TOP    มูลค่าการซื้อขาย    991.31 ล้านบาท ปิดที่  75.00 บาท  เพิ่มขึ้น 1.75 บาท
BEAUTY มูลค่าการซื้อขาย    903.11 ล้านบาท ปิดที่   8.20 บาท  เพิ่มขึ้น 0.05 บาท
PTTGC  มูลค่าการซื้อขาย    810.44 ล้านบาท ปิดที่  68.75 บาท  เพิ่มขึ้น 1.25 บาท